60. ΑΠΟΦΑΣΗ ΥΠΟΥΡΓΩΝ ΟΙΚΟΝΟΜΙΚΩΝ ΚΑΙ ΠΟΛΙΤΙΣΜΟΥ Αριθ. ΥΠΠΟ/ΓΝΟΣ/42962 της 10/26 Οκτ. 1988 (ΦΕΚ Β΄ 770) Συμπλήρωση και τροποποίηση απόφασης “περί επιστροφής φόρου στους παραγωγούς και στους επιχειρηματίες αιθουσών προβολής ταινιών”. Έχοντας υπ’ όψη: 1.Τις διατάξεις του Νομ. 1558/1985 (ΦΕΚ 137/ Α). 2.Τις διατάξεις του Νομ. 1597/1986 (ΦΕΚ 68/Α). 3.Το άρθρ. 60 του Νομ. 1731/1987 (ΦΕΚ 161/Α). 4.Της απόφασης ΥΠΠΟ/ΓΝΟΣ/41038/15.10.87 των Υπουργών Πολιτισμού και Οικονομικών. 5.Την αριθ. 6474/30.6.88 (ΦΕΚ 451/Β) απόφαση του Πρωθυπουργού και Υπουργού Οικονομικών “ανάθεση αρμοδιοτήτων στον Υφυπουργό Οικονομικών Η. Παπαηλία”. 6.Την ανάγκη συμπλήρωσης και τροποποίησης της ανωτέρω κοινής Υπουργικής Απόφασης για την ευχερέστερη και γενικότερη εφαρμογή της σε όλα τα θέματα που περιλαμβάνονται στο άρθρ. 7 του Νομ. 1597/1986, αποφασίζουμε: Η αριθ. ΥΠΠΟ/ΓΝΟΣ/41038/15.10.1987 κοινή Υπουργική Απόφαση τροποποιείται και συμπληρώνεται ως εξής: Άρθρ.1.-Συνιστάται και λειτουργεί στο Υπουργείο Πολιτισμού (ΥΠΠΟ) επιτροπή βεβαίωσης εξόδων παραγωγής. Η επιτροπή αυτή είναι αρμόδια για τη βεβαίωση των εξόδων παραγωγής ελληνικής ταινίας μεγάλου ή μικρού μήκους και αποτελείται από έξη (6) μέλη ως εξής: α.τον προϊστάμενο του τμήματος κινηματογράφου του ΥΠΠΟ. β.ένα (1) υπάλληλο του ΥΠΠΟ. γ.ένα (1) σκηνοθέτη κινηματογράφου. δ.ένα (1) παραγωγό κινηματογραφικών ταινιών. ε.ένα (1) διευθυντή παραγωγής. στ.ένα (1) εκπρόσωπο του διοικητικού συμβουλίου του ελληνικού κέντρου κινηματογράφου. Τα μέλη της Επιτροπής με στοιχ. β έως και ε με τους αναπληρωτές τους προτείνουμε από τα αντίστοιχα συνδικαλιστικά τους όργανα το δε με στοιχ. στ από το αντίστοιχο Δ.Σ. ορίζονται με απόφαση του Υπουργού Πολιτισμού το μήνα Ιανουάριο με εξαίρεση την πρώτη συγκρότηση. Η θητεία της επιτροπής είναι διετής εκτός από την πρώτη της οποίας η θητεία λήγει στις 31.12.1988. Πρόεδρος της επιτροπής είναι ο Προϊστάμενος του τμήματος κινηματογράφου του ΥΠΠΟ. Τον Πρόεδρο της επιτροπής όταν απουσιάζει ή κωλύεται, αναπληρώνει ο νόμιμος αναπληρωτής του. Η επιτροπή συνεδριάζει μετά από πρόσκληση του προέδρου ή του αναπληρωτή του και βρίσκεται σε απαρτία όταν παρίστανται 4 τουλάχιστον μέλη της. Οι αποφάσεις της λαμβάνονται με απόλυτη πλειοψηφία των παρόντων μελών. Σε περίπτωση ισοψηφίας επικρατεί η γνώμη υπέρ της οποίας ψήφισε ο πρόεδρος ή ο αναπληρωτής του. Χρέη γραμματέα της επιτροπής, εκτελεί υπάλληλος του τμήματος κινηματογράφου του ΥΠΠΟ. Η αμοιβή των μελών και του γραμματέα της επιτροπής καθορίζονται σύμφωνα με την κείμενη νομοθεσία. Άρθρ.7.-Με την απόφαση αυτή καταργείται η υπ’ αριθ.ΥΠΠΟ/ΓΝΟΣ/41038/15.10.87 απόφαση του Υπουργού Πολιτισμού και Υφυπουργού Οικονομικών (ΦΕΚ 582/Β). 13.Ε.δ.60 Κινηματογραφική Βιομηχανία Άρθρ.2.-Ο Προσδιορισμός του εκάστοτε ύψους του εσόδου, που εισπράττεται από τον ειδικό φόρο και διατίθενται ολόκληρο για τον κινηματογράφο, σύμφωνα με το άρθρ. 60 του Νομ. 1731/1987, κατά τη διάρκεια εκτέλεσης του προϋπολογισμού, θα πραγματοποιείται από την 6η Διεύθυνση Λογ/σμών Δημοσίου του Γ .Λ.Κ., ανά τρίμηνο, βάσει των επισήμων στοιχείων που διαθέτει. Βεβαίωση εξόδων παραγωγής. Άρθρ.3.-Μετά την ολοκλήρωση της παραγωγής κινηματογραφικής ταινίας μεγάλου ή μικρού μήκους, ο παραγωγός υποβάλλει στο Υπουργείο Πολιτισμού αίτηση για τη βεβαίωση των εξόδων παραγωγής της ταινίας. Στην αίτηση ο παραγωγός προσδιορίζει τον τίτλο της ταινίας, το είδος της και το συνολικό της κόστος. Η αίτηση αυτή επιτρέπεται να συμπεριλαμβάνεται στην αίτηση του παραγωγού για την επιστροφή του φόρου. 1.Η αίτηση πρέπει να συνοδεύεται υποχρεωτικά από: α)ενυπόγραφη κατάσταση στην οποία θα  περιέχονται   αναλυτικά   και  εξειδικευμένα    κατά (Αντί για σελ. 244,71091) Σελ. 244,71091(α) Τεύχος 1120 – Σελ.49 Κινηματογραφική Βιομηχανία 13.Ε.δ.58-60 την κατηγορία τα έξοδα παραγωγής. β)υπεύθυνη δήλωση του παραγωγού ότι τα αναγραφόμενα στην κατάσταση έξοδα είναι ειλικρινή, ότι έχουν εκδοθεί τα απαιτούμενα κατά το νόμο αποδεικτικά στοιχεία και ότι είναι καταχωρημένα στα επίσημα βιβλία της επιχείρησης του παραγωγού. γ)Κάθε επίσημο στοιχείο από το οποίο ν’ αποδεικνύονται ότι συντρέχουν οι προϋποθέσεις των παρ. 1 και 2 του άρθρ. 6 του Νομ. 1597/86. 2.Η κατάσταση των εξόδων παραγωγής περιλαμβάνει τις εξής ειδικότερες κατηγορίες, κατά κωδικό αριθμό. Α1.συγγραφικά δικαιώματα Α2.αμοιβή σεναριογράφου Α3.αμοιβή σκηνοθέτη Α4.αμοιβές ηθοποιών-κομπάρσων Α5.αμοιβές τεχνικών Α6.αμοιβές συμβούλων Α7.αμοιβή συνθέτη μουσικής και εκτελεστών μουσικής. Α8.έξοδα πρώτων υλών (NEGATIVE-TAPEPERFORE-TONE-FILM) Α9.δαπάνη χρήσης μηχανημάτων (μηχανήματα λήψης ήχου και εικόνας, κίνηση-γερανός, τράβελινγκ κ.λπ). Α10.έξοδα κίνησης προσωπικού και μηχανημάτων (μεταφορικά μέσα, διαμονή, διατροφή κ.λπ). Α11.έξοδα τεχνικής επεξεργασίας (εμφάνιση αρνητικού-θετικού εικόνας και ήχου, εγγραφές-μεταγραφές ήχου, μείξη ηχητικού μέρους, τρυκ εικόνας, τίτλοι, υποτιτλισμός, μεταφορά-ντουμπλάζ–σε ξένη γλώσσα ή από ξένη γλώσσα στην ελληνική). Α12.έξοδα μοντάζ (αμοιβές προσωπικού, δαπάνες μηχανημάτων) Α13.έξοδα παραγωγής πρώτης κόπιας Β1.αμοιβή παραγωγού και λειτουργικά έξοδα γραφείου παραγωγής (μισθώματα, αμοιβές προσωπικού, συνήθεις δαπάνες λειτουργίας κ.λπ). Β2.διάφορα λοιπά έξοδα 3.Όλα τα αναφερόμενα στην κατάσταση έξοδα πρέπει να αποδεικνύονται με τα προβλεπόμενα κατά περίπτωση από τη φορολογική νομοθεσία στοιχεία, με τις εξής ειδικές διευκρινίσεις: α)όταν ο παραγωγός χρησιμοποίησε μηχανήματα που αποδεδειγμένα ανήκουν σ’ αυτόν, η αξία χρήσης υπολογίζεται με βάση τις συνήθεις τιμές μίσθωσης. Σελ. 244,71092(α) Τεύχος 1120 – Σελ.50 β)όταν ο παραγωγός ασκεί ατομική επιχείρηση και έχει συμμετοχή στην ταινία ως συγγραφέας σεναρίου, σκηνοθέτης κ.λπ., δικαιούται να περιλάβει στην κατάσταση ως αμοιβή του για τις υπηρεσίες αυτές, ποσό ίσο με το καταβαλλόμενο συνήθως στις περιπτώσεις αυτές. Το ποσό αυτό δε μπορεί να είναι μεγαλύτερο: (1)προκειμένου για αμοιβή του παραγωγού, για τη σκηνοθεσία: -του 9% του κόστους (κωδικοί Α1,Α2,Α4Α13,Β2. Ο κωδικός Α2 δε συμπεριλαμβάνεται αν ο παραγωγός είναι συγγραφέας του σεναρίου). (2)προκειμένου για αμοιβή του παραγωγού για τη συγγραφή του σεναρίου: -του 3% του κόστους (κωδικοί Α3-Α13, Β2. Ο κωδικός Α3 δε συμπεριλαμβάνεται αν ο παραγωγός είναι σκηνοθέτης της ταινίας). γ)η αμοιβή παραγωγού και τα λειτουργικά έξοδα παραγωγής καθορίζονται σε ποσοστό 8% επί του συνολικού κόστους (κωδικοί Α1-Α13, Β2) δ)στον κωδικό Β2 ο παραγωγός δικαιούται να περιλάβει δαπάνες μη αποδεικνυόμενες από επίσημα δικαιολογητικά, σε ποσοστό επί του συνολικού κόστους το οποίο δε μπορεί να υπερβαίνει το 6% (κωδικοί Α4-Α13). Τα παραπάνω ποσά και ποσοστά μπορούν να αναπροσαρμόζονται με απόφαση των Υπουργών Πολιτισμού και των Οικονομικών. 4.Η αίτηση με τα απαιτούμενα δικαιολογητικά διαβιβάζεται στην επιτροπή, η οποία ελέγχει και βεβαιώνει τα έξοδα παραγωγής στο συντομότερο δυνατό χρόνο και όχι αργότερα από τρεις μήνες από την υποβολή της αίτησης. Ο παραγωγός έχει το δικαίωμα να εμφανιστεί στην επιτροπή και να επεξηγήσει συνοπτικά τις δαπάνες της ταινίας, έχει επίσης την υποχρέωση να προσέλθει στην επιτροπή ή σε εξουσιοδοτημένο απ’ αυτήν μέλος της, αν κληθεί, για την παροχή διευκρινίσεων και την υποβολή συμπληρωματικών στοιχείων. Οφείλει επίσης να χορηγεί στην επιτροπή αντίγραφα των αποδεικτικών των δαπανών στοιχείων, αν ζητηθούν, ως και να επιδεικνύει συγκεκριμένα αποσπάσματα των επισήμων βιβλίων του, για τον έλεγχο της καταχώρησης των δαπανών. 13.Ε.δ.60 Κινηματογραφική Βιομηχανία Επιστροφή φόρου Άρθρ.4.-1.Μέσα στο πρώτο εξάμηνο κάθε ημερολογιακού έτους εκτός από την πρώτη εφαρμογή ο παραγωγός υποβάλλει στο Υπουργείο Πολιτισμού αίτηση για την επιστροφή του φόρου που εισπράχθηκε κατά την προβολή της ταινίας του τον προηγούμενο χρόνο, σύμφωνα με το άρθρ. 7 του Νομ. 1597/86. Στην αίτηση αναφέρεται ο τίτλος και το είδος της ταινίας, ως και το σύνολο του φόρου που εισπράχθηκε κατά την προβολή της ταινίας κατά το αμέσως προηγούμενο έτος. Με την αίτηση υποβάλλονται υποχρεωτικά: α)αναλυτική κατάσταση που περιέχει εξειδικευμένα κατά κατηγορίες και χρονολογικά τα έσοδα από την εκμετάλλευση της ταινίας. Στην κατάσταση αυτή επισυνάπτονται τα απαιτούμενα από την κείμενη νομοθεσία επίσημα αποδεικτικά στοιχεία κάθε μορφή εσόδου σε πρωτότυπα ή θεωρημένα αντίγραφα. Ως έσοδα της ταινίας, για τον υπολογισμό του επιστρεπτέου φόρου και μόνο, θεωρούνται όλα τα εκκαθαρισμένα έσοδα του παραγωγού, μετά την αφαίρεση των δαπανών εκμετάλλευσης που αναλογούν στο ποσοστό συμμετοχής του στην παραγωγή της ταινίας, από την προβολή της σε κινηματογραφικές αίθουσες στην Ελλάδα, τα έσοδα από τη διάθεση της ταινίας για προβολή σε βίντεο και τα έσοδα από τη διάθεση της ταινίας για τηλεοπτική προβολή στην Ελλάδα. β)κατάσταση που περιέχει αναλυτικά τον εισπραχθέντα, κατά την προβολή της ταινίας φόρο. Ως φόρο που εισπράχθηκε και συνεπώς είναι επιστρεπτέος, σύμφωνα με τις διατάξεις του Νομ. 1597/86 και την απόφασης αυτής, θεωρείται ο φόρος που πραγματικά εισπράχθηκε με βάση τον αριθμό και την τιμή των εισιτηρίων που πραγματοποίησε η ταινία στις αίθουσες προβολής της χώρας. Τα ποσά που περιέχονται στην κατάσταση αυτή αποδεικνύονται από την υποβολή βεβαίωσης Οικονομικής Εφορίας ή από τα θεωρημένα έντυπα διακίνησης εισιτηρίων των κινηματογραφικών αιθουσών, τα οποία υποχρεούνται να παραδίδουν οι επιχειρηματίες αιθουσών προβολής στον παραγωγό ή στο αρμόδιο γραφείο διανομής-εκμετάλλευσης, ακόμη και στις περιπτώσεις εκείνες που τα δικαιώματα για την προβολή της ταινίας δεν υπολογίζονται σε ποσοστό επί των εισπράξεων, αλλά με ορισμένη (FIX) τιμή, κατ’ αποκοπή, ανεξαρτήτως αριθμού εισιτηρίων. Εάν είναι ανέφικτη η έκδοση των ανωτέρω αποδεικτικών στοιχείων θα πρέπει να υποβληθεί ένα απλό έντυπο διακίνησης εισιτηρίων από κάθε κινηματογραφική αίθουσα που πρόβαλε την ταινία στο οποίο θα  αναγράφεται ο αριθμός εισιτηρίων κατά τιμή εισιτηρίου, συνοδευόμενο και από αντίγραφο του τιμολογίου που εκδίδει το αρμόδιο γραφείο διανομής ταινιών για τη χορήγηση της ταινίας στην κινηματογραφική αίθουσα, στο οποίο θα περιέχεται επίσης ο αριθμός εισιτηρίων κατά τιμή εισιτηρίου. γ)Υπεύθυνη δήλωση του παραγωγού που βεβαιώνει: γ1)Την ειλικρίνεια των περιεχομένων στοιχείων και τη μη ύπαρξη άλλων εσόδων πέραν αυτών που αναφέρονται στην υποβαλλόμενη αναλυτική κατάσταση του εδαφ. α της παραγράφου αυτής, και  γ2.Την πιστότητα των παραπάνω υποβαλλομένων αντιγράφων των τιμολογίων των επιχειρήσεων διανομής ταινιών. 2.Οι υπηρεσίες του ΥΠΠΟ ελέγχουν την ακρίβεια της αίτησης και των δικαιολογητικών και προβαίνουν στον προσδιορισμό του επιστρεπτέου φόρου σε βάρος της σχετικής πίστωσής του τακτικού προϋπολογισμού το ύψος της οποίας προσδιορίζεται σύμφωνα με την παρ. 2 του άρθρ. 7 του Νομ. 1597/86 τα προβλεπόμενα στην παρ. 3 του ίδιου άρθρου και τις διευκρινίσεις της απόφασης αυτής. 3.Το ποσό του εισπραχθέντος φόρου επιστρέφεται στον ιδιώτη παραγωγό ή συμπαραγωγό της ταινίας έως ότου το ποσό αυτό συν το ποσό των εσόδων του, όπως αυτά καθορίζονται στην σχετική παράγραφο, καλύψουν το ποσοστό συμμετοχής του στο βεβαιωμένο κόστος της ταινίας. (παρ. 3 αριθμ. 7 του Νομ. 1597/86). Φόρος δεν επιστρέφεται σε παραγωγό ή συμπαραγωγό δημόσιο φορέα ή σε φορέα που ελέγχεται από το δημόσιο. Επιχειρήσεις αιθουσών προβολής ταινιών. Άρθρ.5.-1.Η επιστροφή του ποσοστού του φόρου στους επιχειρηματίες αιθουσών προβολής ταινιών γίνεται από το ΥΠΠΟ, σύμφωνα με τις διατάξεις της απόφασης αυτής και τις διατάξεις των παρ. 4 έως 7 και 9 του άρθρ. 7 του Νομ. 1597/86 όπως ισχύει, ύστερα από σχετική αίτηση του επιχειρηματία. Η αίτηση υποβάλλεται μέσα στο πρώτο εξάμηνο κάθε ημερολογιακού έτους, για τη επιστροφή του φόρου του αμέσως προηγούμενου έτους, εκτός από την πρώτη εφαρμογή. Με την αίτηση υποβάλλονται υποχρεωτικά: α)Βεβαίωση της αρμόδιας Οικονομικής Εφορίας από την οποία προκύπτει ο αριθμός των εισιτηρίων που πραγματοποίησε η αίθουσα συνολικά και κατά κατηγορία τιμής εισιτηρίου, καθώς και το ποσό του φόρου που εισπράχθηκε συνολικά και κατά κατηγορία εισιτηρίων. β)Αντίγραφο του θεωρημένου εντύπου διακίνησης εισιτηρίων της αίθουσας, από το οποίο πρέπει να προκύπτουν οι τίτλοι των ταινιών που προβλήθηκαν, η εθνικότητά τους, το γραφείο εκμετάλλευσης κάθε ταινίας, ο χρόνος της προβολής τους και ο αριθμός των εισιτηρίων που πραγματοποιήθηκαν. Εάν δεν έχει εκδοθεί θεωρημένο το ανωτέρω αποδεικτικό στοιχείο θα πρέπει να προσκομισθούν φωτοαντίγραφα των τιμολογίων που εκδίδουν τα αρμόδια γραφεία διανομής ταινιών για όλες τις ταινίες που προβλήθηκαν κατά τη διάρκεια λειτουργίας του κινηματογράφου. Στα τιμολόγια πρέπει ν’ αναγράφονται οι τίτλοι των ταινιών που προβλήθηκαν, η εθνικότητά τους και ο χρόνος προβολής τους. (Μετά τη σελ. 244,71092) Σελ. 244,71093 Τεύχος ΙΑ-6-1 Σελ.117 Κινηματογραφική Βιομηχανία 13.Ε.δ.60 Από τα έγγραφα αυτά διαπιστώνεται η συνδρομή των προϋποθέσεων της παρ. 5 του άρθρ. 7 του Νομ. 1597/86. γ)Υπεύθυνη δήλωση του άρθρ. 8 του Νομ. 1599/86 ή του Ν.Δ.105/69 στην οποία ο επιχειρηματίας αίθουσας προβολής ταινιών βεβαιώνει. γ1.την πιστότητα των υποβαλλομένων φωτοαντιγράφων των τιμολογίων των επιχειρήσεων διανομής ταινιών και ότι δεν έχουν εκδοθεί γι’ αυτά αντίστοιχα πιστωτικά, γ2.ότι οι ταινίες που αναφέρονται στα φωτοαντίγραφα των τιμολογίων εκάλυψαν απόλυτα το πρόγραμμα της αίθουσας καθ’ όλη τη διάρκεια της λειτουργίας της, γ3.ότι η αίθουσα έχει συμπληρώσει κατά την προβολή ελληνικών ταινιών στη χειμερινή περίοδο, πλήρες δίωρο πρόγραμμα με ταινία μεγάλου μήκους, ή όταν αυτή δεν καλύπτει το δίωρο με ελληνική ταινία μικρού μήκους. 2.Ειδικά για την επιστροφή του φόρου που εισπράχθηκε από την έναρξη ισχύος του Νομ. 1597/86 μέχρι το τέλος του 1986, δεδομένου ότι το χρονικό αυτό διάστημα περιλαμβάνει τη μισή χειμερινή περίοδο, η προϋπόθεση του εδαφ. β της παρ. 5 του άρθρ. 7 του ίδιου νόμου, ως προς τη χειμερινή περίοδο, καλύπτεται και αν ακόμη η αίθουσα έχει προβάλλει ελληνικές ταινίες κατά την χειμερινή περίοδο του τέλους του 1986, επί τρεις εβδομάδες. 3.Οι υπηρεσίες του ΥΠΠΟ ελέγχουν την ακρίβεια της αίτησης και των δικαιολογητικών και προβαίνουν στον προσδιορισμό του επιστρεπτέου φόρου σε βάρος της σχετικής πίστωσης της παρ. 2 του άρθρ. 7 του παραπάνω νόμου, σύμφωνα με τα προβλεπόμενα στην παρ. 4 του ίδιου άρθρου. Άρθρ.6.-Η εκκαθάριση και ενταλματοποίηση των δαπανών που βαρύνουν τον Κ.Α.Ε.21/100/3236 “Απόδοση του ειδικού φόρου για την ανάπτυξη της κινηματογραφικής τέχνης (άρθρ. 60 του Νομ. 1731/87) και άρθρ. 7 του Νομ. 1597/86)” θα ενεργείται από την Υ .Ε.Ε. στο ΥΠΠΟ με τα παρακάτω δικαιολογητικά: α.Για την καταβολή στο παραγωγό ελληνικής ταινίας του φόρου που εισπράχθηκε από την προβολή αυτής κατά τον προηγούμενο χρόνο απαιτούνται: α1.αντίγραφο απόφασης ανάληψης δαπάνης. α2.βεβαίωση του ΥΠΠΟ περί των εξόδων παραγωγής της ταινίας, Σελ. 244,71094 Τεύχος ΙΑ-6-1 – Σελ.118 α3.ειδική Υπουργική απόφαση στην οποία αναγράφεται ο τίτλος της ταινίας, ο δικαιούχος, το ύψος των εξόδων παραγωγής της ταινίας, το ύψος του εισπραχθέντος φόρου, το ποσό του επιστρεπτέου φόρου και το ταμείο πληρωμής. α4.το πρωτότυπο της φορολογικής βεβαίωσης όπου αναγράφεται αναλυτικά ο παρακρατηθείς φόρος ή θεωρημένο έντυπο διακίνησης εισιτηρίων των κινηματογραφικών αιθουσών που προβάλανε τη ταινία. Εάν είναι ανέφικτη η έκδοση των παραπάνω δικαιολογητικών θα πρέπει να προσκομισθούν ένα απλό έντυπο διακίνησης εισιτηρίων για κάθε κινηματογραφική αίθουσα που πρόβαλε την ταινία, στο οποίο θα αναγράφεται ο αριθμός εισιτηρίων κατά τιμή εισιτηρίου, συνοδευόμενο και από αντίγραφο του τιμολογίου που εκδίδει το αρμόδιο γραφείο διανομής ταινιών για τη χορήγηση της ταινίας στη κινηματογραφική αίθουσα στο οποίο θα περιέχεται επίσης ο αριθμός εισιτηρίων κατά τιμή εισιτηρίου. Με βάση τις διατάξεις του άρθρ. 60 του Νομ. 1731/87 και των κοινών Υπουργικών αποφάσεων 12353/30.12.87 και Τ.1184/143 ΠΟΛ. 148/2.5.88, συσχετίζοντας και τα δύο ανωτέρω δικαιολογητικά υπολογίζεται ο εισπραχθείς φόρος. α5.κατάσταση δαπάνης. β.Για την καταβολή στους επιχειρηματίες αιθουσών προβολής ταινιών του φόρου που εισπράχθηκε κατά τον προηγούμενο χρόνο απαιτούνται: β1.αντίγραφο απόφασης, ανάληψης δαπάνης, β2.ειδική Υπουργική απόφαση στην οποία προσδιορίζεται ο δικαιούχος, το επιστρεπτέο ποσό φόρου και το Ταμείο Πληρωμής, β3.το πρωτότυπο της φορολογικής βεβαίωσης όπου αναγράφεται αναλυτικά ο παρακρατηθείς φόρος, β4.κατάσταση δαπάνης, γ.Για την απόδοση του ανάλογου ποσού στο Ελληνικό Κέντρο Κινηματογράφου και στο Ταμείο Αρωγής Κινηματογραφιστών (μόλις συσταθεί) απαιτούνται: γ1.απόφαση ανάληψης δαπάνης, γ2.ειδική υπουργική απόφαση απόδοσης του ανάλογου ποσού, γ3.κατάσταση δαπάνης, δ.Για τις δαπάνες που πραγματοποιούνται από το ΥΠΠΟ για την ανάπτυξη της Κινηματογραφικής Τέχνης, την ενίσχυση της Ελληνικής κινηματογραφίας καθώς και για τη μελέτη, και την άσκηση της πολιτιστικής πολιτικής στον τομέα του Κινηματογράφου, υποβάλλονται τα κατά περίπτωση προβλεπόμενα από τις γενικές και ειδικές διατάξεις παραστατικά στοιχεία. 